text: [{"text_idx": "#000000", "text": "U-14 dreingir:O\u0301j\u00f8vn u\u0301rslit men liggja v\u00e6l fyri"}, {"text_idx": "#000002", "text": "Seinastu dystirnir hja\u0301 U14a hava ikki roynst so v\u00e6l. Fyrst ma\u0301ttu okkara lu\u0301ta i\u0301 steypafinaluni. Dysturin enda\u00f0i 2-2. Okkara ma\u0301l skutu Mo\u0301rits Heini og Sonni. Dysturin ma\u0301tti avgerast vi\u00f0 brotsp\u00f8rkum og har dro\u0301gu havnardreingirnir longra stra\u0301i\u00f0. Dysturin eftir var mo\u0301ti B68, og har fingu okkara fulla u\u0301rt\u00f8ku, ta\u0301 teir vunnu 2-1 a\u0301 Svangaskar\u00f0i. Ma\u0301lini skutu Mo\u0301rits Heini og so ein minniligur heilfluktari fra\u0301 Sonna. Seinasta leygardagin 7. septembur leiktu dreingirnir ty\u0301dningarmikla heimadysti mo\u0301ti oddali\u00f0num B36. Dreingirnir u\u0301r B36 vi\u0301stu seg at vera sera grammir og vandamiklir framman fyri okkara ma\u0301li og vunnu uppibori\u00f0 3-0. Hendan dystin skaptu okkara heilt fa\u0301ar ma\u0301lm\u00f8guleikar. Vi\u00f0 sigrinum gj\u00f8rdi B36 eitt risalop mo\u0301ti meistaraheitinum.\nMikukv\u00f8ldi\u00f0 leiktu dreingirnir u\u0301tsetta dystin mo\u0301ti HB a\u0301 heimav\u00f8lli. HB liggur eisini v\u00e6l i\u0301 kappingini. Okkara l\u00f8gdu fyri sum eitt o\u0301l\u00f8gi. A\u0301lopini skola\u00f0u mo\u0301ti HB-ma\u0301linum. Vi\u00f0 ey\u00f0kenda og go\u0301\u00f0a samansp\u00e6linum brodera\u00f0u okkara seg fer\u00f0 eftir fer\u00f0 gj\u00f8gnum HB li\u00f0i\u00f0. Men ta\u00f0 var ikki fyrr enn seint i\u0301 seinna ha\u0301lvleiki, at vit l\u00f8gdu okkum a\u0301 odda. Eitt horna kom v\u00e6l inn fyri ma\u0301li\u00f0 u\u0301r vinstru si\u0301\u00f0u, og mitt millum allar teir sto\u0301ru dreingirnar stakk Jo\u0301gvan H\u00f8jgaard seg upp og stu\u0301ta\u00f0i bo\u0301ltin i\u0301 kassan. Eitt forloysandi ma\u0301l. Nu\u0301 skuldi bara haldast t\u00e6tt seinastu minuttirnar. HB dreingirnir, sum so at siga ongan ma\u0301lm\u00f8guleika h\u00f8vdu havt, fo\u0301ru nu\u0301 at gu\u0301ppa bo\u0301ltarnar oman mo\u0301ti NSI\u0301 ma\u0301linum. Og mi\u0301n sann, um ikki ta\u00f0 eydna\u00f0ist teimum at fa\u0301a bo\u0301ltin i\u0301 ma\u0301li\u00f0 beint a\u0301\u00f0renn do\u0301marin floyta\u00f0i dystin av. Endaliga u\u0301rsliti\u00f0 gj\u00f8rdist ti\u0301 1-1, og ta\u00f0 mundu HB leikararnir vera fegnari um. Okkara h\u00f8vdu uppibori\u00f0 betur. Men, ta\u0301 vit ikki megna at skora upp a\u0301 upplagdar m\u00f8guleikar, ver\u00f0a vit ofta revsa\u00f0ir i\u0301 hinum endanum.\nLeygardagin var so lokaluppger\u00f0 a\u0301 skra\u0301nni, ta\u0301 vit to\u0301ku mo\u0301ti Ska\u0301la. Ska\u0301ladreingir hava enn onki stig fingi\u00f0 i\u0301 kappingini, so okkara vo\u0301ru grei\u00f0ir favorittar undan dystinum. Okkara vunnu eisini 3-0, ho\u0301ast ska\u0301ladreingir royndust kna\u0301ir. Mi\u00f0skei\u00f0is i\u0301 fyrra ha\u0301lvleiki leg\u00f0i Da\u0301vid a\u0301 Roykheyggi okkara a\u0301 odda. Ein bo\u0301ltur kom inn fyri ma\u0301li\u00f0, og Da\u0301vid megna\u00f0i i\u0301 a\u00f0ru atl\u00f8gu at smekka bo\u0301ltin i\u0301 ma\u0301li\u00f0 fra\u0301 stuttari fjarst\u00f8\u00f0u. N\u00e6sta ma\u0301li\u00f0 kom beint fyri ste\u00f0gin. Aron dro\u0301g fram i\u0301 h\u00f8gru si\u0301\u00f0u og sendi eina go\u0301\u00f0a sending fram til He\u00f0in, sum hegnisliga to\u0301k bo\u0301ltin ni\u00f0ur og smekka\u00f0i hann i\u0301 kassan heilt u\u0301ti vi\u00f0 sto\u0301lpan. I\u0301 seinna ha\u0301lvleiki h\u00f8vdu okkara eina ru\u0301gvu av ma\u0301lm\u00f8guleikum, men hepni var ikki vi\u00f0. Kanska manglar eisini at hava i\u0301s i\u0301 bu\u0301kinum, ta\u0301 komi\u00f0 ver\u00f0ur fram til ma\u0301lm\u00f8guleikar. Eitt ma\u0301l kom to\u0301 afturat. Ta\u00f0 var Aron, sum royndi seg vi\u00f0 langskoti, og bo\u0301lturin streyk fram vi\u00f0 \u00f8llum og inn i\u0301 ma\u0301li\u00f0. Samanumtiki\u00f0 vunnu okkara uppibori\u00f0. Kanska kundu teir havt fingi\u00f0 fleiri ma\u0301l, men sigurin er ikki at forsma\u0301a.\nLongu ty\u0301skv\u00f8ldi\u00f0 er aftur dystur a\u0301 skra\u0301nni. Talan er um enn ein u\u0301tsettan dyst. Hesafer\u00f0 gongur lei\u00f0in til Nor\u00f0ag\u00f8tu, har Vi\u0301kingur tekur i\u0301mo\u0301ti. Vi\u0301kingur, HB og NSI\u0301 liggja \u00f8ll li\u00f0 um li\u00f0 i\u0301 kappingini. B36 er greitt a\u0301 odda. Ti\u0301 er hetta ein sera avgerandi dystur i\u0301 stri\u0301\u00f0num um silvurmerkini.\nTeir, sum manna\u00f0u li\u00f0i\u00f0 mo\u0301ti Ska\u0301la vo\u0301ru:\nMartin, Petur Sju\u0301r\u00f0ur, Rani, Mo\u0301rits Heini, Benjamin, Birgir, S\u00f8lvi, Ka\u0301ri, He\u00f0in, Aron, Sonni, Steffan og Da\u0301vid."}, {"text_idx": "#000007", "text": "Mikudagin kl 16.30 skal NSI\u0301 sp\u00e6la i\u0301mo\u0301ti HB i\u0301 Gundadali. Hettar er fyrsti dystur i\u0301 kappingini um at vinna seg vi\u0301\u00f0ari i\u0301 kappingini um L\u00f8gmanssteypi\u00f0. Ta\u00f0 hevur ty\u0301dning at vit \u00f8ll fara su\u00f0ur at stu\u00f0la okkara monnum mikudagin, her er hv\u00f8r dystur ein finala. So vit vo\u0301na at NSI\u0301 vi\u00f0haldsfo\u0301lkini m\u00f8ta fj\u00f8lment upp i\u0301..."}, {"text_idx": "#000009", "text": "Broytingar i\u0301 kappingarleistinum fyri 2012"}, {"text_idx": "#000012", "text": "FSF \u2013 teknikkmerki NSI\u0300 piltar \u2013 kunnandi fundur ma\u0301nadagin 29 august"}, {"text_idx": "#000013", "text": "FSF-teknikkmerki Nu\u0301 ver\u00f0ur aftur m\u00f8guligt hja\u0301 leikarum i\u0301 piltaaldri at taka FSF-teknikkmerki\u00f0.I\u0300 hesum sambandi verur kunnandi fundur fyri piltum og li\u00f0venjarinum hja\u0301 piltunum, ma\u0301nadagin 29 august kl 18.00 i\u0301 NSI\u0300 h\u00f8lunum. A\u0300braham L\u00f8kin sum stendur fyri teknikkmerkinum hja\u0301 NSI\u0300, fer at grei\u00f0a fra\u0301 hvussu hetta gongur fyri seg. A\u0301 heysti\u00f0 2009 var\u00f0 fari\u00f0 undir at..."}, {"text_idx": "#000015", "text": "NSI\u0301 og Kia (Bergmotors) hava gj\u00f8rt stu\u00f0ulsavtlau."}, {"text_idx": "#000016", "text": "NSI\u0301 og Kia (Bergmotors) hava gj\u00f8rt stu\u00f0ulsavtalu, sum er galdandi fyri 2018 og 2019. Vit eru fegin um at Kia (Bergmotors) ynskja at stu\u00f0la NSI\u0301, og takka vit mangan fer\u00f0ir fyri stu\u00f0ulin. Vit si\u0301ggja framm til eitt gott samstarv vi\u00f0 Kia (Bergmotors) komandi 2 a\u0301rini."}]